**Likumprojekta „Grozījumi Izglītības likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekta „Administratīvo pārkāpumu procesa likums” 3.panta pirmajā daļā ir noteikts, ka Administratīvo sodu sistēmu veido, cita starpā, likumi, kuros noteikti administratīvie pārkāpumi un sodi par tiem. Likumos papildus administratīvajiem pārkāpumiem un sodiem par tiem var tikt noteikti arī sodu izpildes speciālie noteikumi, kā arī kompetentās amatpersonas administratīvo pārkāpumu procesā. Administratīvie pārkāpumi izglītības jomā un sodi par tiem ir iekļaujami nozares vadošajā likumā – Izglītības likumā. Pienākums izstrādāt likumprojektu un iesniegt izskatīšanai Tieslietu ministrijai ir noteikts Ministru kabineta 2014.gada 22.aprīļa sēdes protokola Nr.24 26§ 2.punktā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2013.gada 22. janvārī Ministru kabinets ir apstiprinājis (prot.Nr.5 30§) Administratīvo sodu sistēmas attīstības koncepciju. 2014.gada 22.aprīlī Ministru kabinets ir atbalstījis (prot Nr.24 27.§) izstrādāto likumprojektu „Administratīvo pārkāpumu procesa likums” (turpmāk – APPL). 2016.gada 13.decembrī Ministru kabinets (prot.Nr.68, 67§) ir apstiprinājis informatīvo ziņojumu „Nozaru administratīvo pārkāpumu kodifikācijas ieviešanas sistēmas īstenošana”.Līdz 2017.gada 1.septembrim ir nepieciešams nodrošināt attiecīgo izmaiņu veikšanu nozaru likumos, tostarp Izglītības likumā.Šobrīd Latvijas Administratīvo pārkāpumu kodeksa (turpmāk – LAPK) 236.9 pants paredz, ka Izglītības kvalitātes valsts dienests izskata LAPK attiecīgajos pantos paredzēto administratīvo pārkāpumu lietas, kā arī nosaka, kuras Izglītības kvalitātes valsts dienesta amatpersonas ir kompetentas izskatīt administratīvo pārkāpumu lietas un uzlikt administratīvos sodus. Esošais regulējums precizē Izglītības likuma 20.pantā noteiktās Izglītības kvalitātes valsts dienesta pilnvaras. Tajā pat laikā pantā ir noteiktas Izglītības kvalitātes valsts dienesta amatpersonu pilnvaru robežas piemērojamā soda apmēram.LAPK četrpadsmitā „g” nodaļa – „Administratīvie pārkāpumi izglītības un sporta jomā” ietver 18 pantus, kuros noteikta atbildība par dažādiem administratīvajiem pārkāpumiem. Daļa no pantiem dublē viens otru, daļa attiecas uz citu valsts un pašvaldību iestāžu kompetenci.

|  |  |  |  |  |
| --- | --- | --- | --- | --- |
| **Nr.** **p.k.** | **LAPK tiesību norma**  | **Dublējošā tiesību norma** | **Piekritība citas institūcijas kompetencei** | **Saglabājams administratīvo pārkāpumu sistēmā** |
|  | 201.49 pants. Prettiesiska maksas pieprasīšana un saņemšana izglītības iestādē | 201.64pants. Izglītības iestādes vai izglītības institūcijas vadītāja pienākumu nepildīšana |  |  |
|  | 201.50 pants. Mācību stundu slodzes pārsniegšana | 201.64 pants. Izglītības iestādes vai izglītības institūcijas vadītāja pienākumu nepildīšana |  |  |
|  | 201.51 pants. Uzņemšanas, pārcelšanas un atskaitīšanas noteikumu pārkāpšana izglītības iestādē | 201.64 pants. Izglītības iestādes vai izglītības institūcijas vadītāja pienākumu nepildīšana |  |  |
|  | **201.52 pants. Reģistrācijas, licencēšanas un akreditācijas noteikumu pārkāpšana** |  |  | **Saglabājams, precizējot** |
|  | 201.53 pants. Akreditētām izglītības programmām noteiktās valsts pārbaudījumu kārtības pārkāpšana | 201.64 pants. Izglītības iestādes vai izglītības institūcijas vadītāja pienākumu nepildīšana |  |  |
|  | **201.54 pants. Valsts atzītu izglītības dokumentu izsniegšanas kārtības pārkāpšana** |  |  | **Saglabājams** |
|  | **201.55 pants. Pedagoga privātprakse bez sertifikāta** |  |  | **Saglabājams** |
|  | 201.56 pants. Dopinga kontroles kārtības pārkāpšana |  | Piekritīga citas institūcijas kompetencei – dopinga kontroles institūciju kompetencei (Antidopinga komiteja, Valsts sporta medicīnas centrs – Antidopinga nodaļa) |  |
|  | 201.57 pants. Izvairīšanās no dopinga kontroles |
|  | 201.58 pants. Ziņu nesniegšana par dopinga vielu lietošanu vai dopinga metožu izmantošanu |
|  | 201.59 pants. Studiju līguma noteikumu pārkāpšana | 201.64 pants. Izglītības iestādes vai izglītības institūcijas vadītāja pienākumu nepildīšana |  |  |
|  | 201.60 pants. Izglītības programmas īstenošana neatbilstoši licencētajai programmai | 201.52 pants. Reģistrācijas, licencēšanas un akreditācijas noteikumu pārkāpšana |  |  |
|  | 201.61 pants. Pedagoga, kura izglītība un profesionālā kvalifikācija neatbilst prasībām, pieņemšana darbā un darba tiesisko attiecību turpināšana ar šādu pedagogu | 201.64 pants. Izglītības iestādes vai izglītības institūcijas vadītāja pienākumu nepildīšana |  |  |
|  | 201.62 pants. Ārvalstu augstskolu pārstāvniecību darbības noteikumu pārkāpšana | 201.52 pants. Reģistrācijas, licencēšanas un akreditācijas noteikumu pārkāpšana; 201.64 pants. Izglītības iestādes vai izglītības institūcijas vadītāja pienākumu nepildīšana |  |  |
|  | **201.63 pants.** **Bērnu nometņu organizēšanas un darbības noteikumu pārkāpšana** |  |  | **Saglabājams, precizējot** |
|  | **201.64 pants. Izglītības iestādes vai izglītības institūcijas vadītāja pienākumu nepildīšana** |  |  | **Saglabājams** |
|  | 201.65 pants. Izglītojamo tiesību pārkāpšana | 201.64 pants. Izglītības iestādes vai izglītības institūcijas vadītāja pienākumu nepildīšana |  |  |
|  | 201.66 pants. Izglītojamo drošības noteikumu pārkāpšana izglītības iestādēs | 201.64 pants. Izglītības iestādes vai izglītības institūcijas vadītāja pienākumu nepildīšana |  |  |

Minētais attiecīgi tika ņemts vērā, Izglītības un zinātnes ministrijai gatavojot Tieslietu ministrijai priekšlikumus par administratīvo pārkāpumu izslēgšanu vai turpmāku saglabāšanu administratīvo pārkāpumu sistēmā.Sniedzot priekšlikumus par administratīvo pārkāpumu turpmāku saglabāšanu administratīvo pārkāpumu sistēmā, tika ņemta vērā: 1) nodarījuma bīstamība; 2) sabiedriskais kaitīgums; 3) nodarījuma sekas; 4) nodarījuma aktualitāte; 5) nodarījuma attiecināmība uz publiski tiesiskajām attiecībām. Ievērojot minēto, administratīvo pārkāpumu sistēmā saglabājami četri administratīvie pārkāpumi.Uz minētajiem četriem administratīvajiem pārkāpumiem (sk. LAPK 201.52, 201.54, 201.55, 201.64 pantus) ir norādes arī Informatīvā ziņojuma „[Nozaru administratīvo pārkāpumu kodifikācijas ieviešanas sistēma](http://tap.mk.gov.lv/doc/2015_01/TMZino_140414_adpark.775.docx)”(VSS-1895 TA-77, izsludināts 24.10.2013. [42#13](http://tap.mk.gov.lv/mk/vsssanaksmes/saraksts/protokols/?protokols=2013-10-24#13)) [1.pielikumā](http://tap.mk.gov.lv/doc/2015_01/TMZinop1_140414_adpark.775.doc) „Nozaru administratīvo pārkāpumu kodifikācijas ieviešanas shēma”(sk. 359.-365.punktu), kurā sniegta nozaru administratīvo pārkāpumu kodifikācijas ieviešanas shēma: 1) LAPK Sevišķās daļas pants, kurš tiek saglabāts administratīvo pārkāpumu sistēmā; 2) nozares speciālais likums, kurā tiks ietverts attiecīgais administratīvais pārkāpums; 3) ministrija (institūcija), kas atbildīga par attiecīgā likumprojekta sagatavošanu un virzību; 4) kompetentā iestāde (iestādes) kurai piekritīga soda piemērošana.Izglītības likumā šobrīd nav noteikti sodi, sodu izpildes sevišķie noteikumi, kā arī nepilnīgi ir noteiktas kompetentās amatpersonas tiesības un pienākumi administratīvo pārkāpumu procesā.Grozījumi ir nepieciešami, lai nodrošinātu šobrīd LAPK norādītā mērķa – aizsargāt sabiedrisko iekārtu, īpašumu, pilsoņu sociāli ekonomiskās, politiskās un personiskās tiesības un brīvības, kā arī komersantu, iestāžu un organizāciju tiesības un likumīgās intereses, noteikto pārvaldes kārtību, valsts un sabiedrisko kārtību, nostiprināt likumību, novērst tiesību pārkāpumus, audzināt pilsoņus likumu precīzas un stingras ievērošanas garā, ieaudzināt viņos cieņas pilnu attieksmi pret citu pilsoņu tiesībām, godu un pašcieņu, pret sadzīves noteikumiem, apzinīgu attieksmi pret saviem pienākumiem un atbildību sabiedrības priekšā, pēctecību pēc APPL stāšanās spēkā.Likumprojektā ir precizēti administratīvās atbildības subjekti, ievērojot Izglītības likumā nostiprināto personiskās atbildības principu, kas izriet no Izglītības likuma 30.panta noteikumiem. 63.pantā un 64.pantā paredzētos pārkāpumus izdara gan privāto, gan publisko tiesību juridisko personu amatpersonas, tomēr nav izslēgti gadījumi, kad šādu pārkāpumu var izdarīt arī fiziska persona. Savukārt 65.pantā paredzēto pārkāpumu var izdarīt tikai fiziska persona, bet 66.pantā paredzēto pārkāpumu – vienīgi Izglītības likuma 30.pantā noteiktais speciālais tiesību subjekts – izglītības iestādes vai institūcijas vadītājs.Likumprojektā ir izmainīta bijušā LAPK 201.52 panta redakcija (likumprojektā 63.pants), kas paredz atbildību par fizisko un juridisko personu likuma prasībām neatbilstošu darbību izglītības jomā. Jaunā tiesību norma izmanto Izglītības likumā lietoto terminu „izglītojošā darbība”, kas kā mērķtiecīga rīcība izglītības procesa īstenošanā aptver pilnībā jomu, kurā Izglītības likuma 20.panta pirmajā daļā ir deleģēta Izglītības kvalitātes valsts dienesta uzraugošā kompetence. Izglītojošā darbība aptver plašāku jomu par Izglītības likuma ietvaru, tā ir darbība prasmju un iemaņu veidošanai un attīstībai konkrētajā jomā, kas virzīta uz izglītojamā personības attīstību, un paredzēta arī Bērnu tiesību aizsardzības likumā, Darba likumā, likumā „Par amatniecību”, kā arī citos likumos. Atbildība, ievērojot principu par materiālu sastāvu veidošanu, ir noteikta par gadījumiem, kad persona ir veikusi darbības, apejot likumā noteikto tiesisko kārtību, ievērojot apstākli, ka formālās izglītības jomā šāda rīcība ir neatgriezeniska, atstāj tiešas negatīvas sekas uz indivīdu, un nevar tikt novērsta ar administratīvi tiesiskiem līdzekļiem.Neraugoties uz to, ka Izglītības un zinātnes ministrija un tās pārraudzībā esošās iestādes neveic bērnu nometņu uzraudzības funkcijas un nepieņem lēmumus administratīvo pārkāpumu lietās par LAPK 201.63 pantā paredzēto pārkāpumu, pēc vairākkārtīgu iebildumu saņemšanas no Labklājības ministrijas un diskusijās iesaistīto institūciju izteikto viedokļu un argumentu apkopošanas, LAPK 201.63 panta sastāvs (Bērnu nometņu organizēšanas un darbības noteikumu pārkāpšana) ir iekļauts likumprojektā, lai gan nav tieši saistīts ar Izglītības likuma regulējamo jomu. Minētais ir pamatojams ar to, ka:* nepieciešams saglabāt pašreizējo LAPK 201.63 pantu, lai par būtiskiem Ministru kabineta 2009.gada 1.septembra noteikumos Nr.981 „Bērnu nometņu organizēšanas un darbības kārtība” (turpmāk – MK noteikumi Nr.981) noteiktiem bērnu nometņu organizēšanas un darbības noteikumu pārkāpumiem bērnu nometņu organizētājam būtu iespējams piemērot administratīvo atbildību;
* MK noteikumu Nr.981 izpildi kontrolējošās tiesībaizsardzības iestādes un uzraudzības institūcijas – Valsts ugunsdzēsības un glābšanas dienests, Veselības inspekcija, Pārtikas un veterinārais dienests, Valsts bērnu tiesību aizsardzības inspekcija izskata konkrētu administratīvo pārkāpumu atbilstoši savai kompetencei, bet neviena no tām nevar saukt personu pie administratīvās atbildības par MK noteikumos Nr.981 noteiktiem bērnu nometņu organizēšanas un darbības noteikumu pārkāpumiem, tādēļ ka LAPK 201.63 pantā paredzētās administratīvo pārkāpumu lietas izskata pašvaldību administratīvās komisijas;
* MK noteikumos Nr.981 noteiktās prasības nevar vērtēt kā formālas, jo MK noteikumu Nr.981 mērķis, nosakot bērnu nometņu organizēšanas un darbības kārtību, ir radīt priekšnoteikumus, lai bērniem organizētais pasākums būtu bērnu tiesībām un interesēm atbilstošs, t.sk., lai tiktu aizsargāta bērnu veselība un dzīvība;
* bērnu nometņu darbības specifikas dēļ (bērnu nometnes darbojas ierobežotu laika periodu) ir apgrūtināta iespēja bērnu nometņu organizēšanas un darbības noteikumu pārkāpumus risināt Administratīvā procesa likumā noteiktajā kārtībā, piemēram, ar administratīvo aktu uzlikt pienākumu bērnu nometnes organizētājam noteiktā termiņā novērst pārkāpumu, savukārt, administratīvā akta nepildīšanas gadījumā – uzlikt piespiedu naudu, tādēļ ka atsevišķos gadījumos administratīvā akta izdošana ar uzdevumu konkrēta pārkāpuma novēršanai var būt ne tikai nelietderīga, bet arī faktiski neiespējama.
 |
| 3. | Projekta izstrādē iesaistītās institūcijas | Likumprojekts izstrādāts Izglītības kvalitātes valsts dienestā sadarbībā ar Izglītības un zinātnes ministriju. |
| 4. | Cita informācija | Sagatavojot likumprojektu, lūgts viedoklis no Labklājības ministrijas, Iekšlietu ministrijas, Zemkopības ministrijas un Veselības ministrijas saistībā ar LAPK 201.63 panta par bērnu nometņu organizēšanas un darbības noteikumu pārkāpšanu sastāva iekļaušanu Izglītības likumā vai citos nozaru likumos. Veselības ministrija, Valsts ugunsdzēsības un glābšanas dienests un Zemkopības ministrija neiebilst par attiecīgā panta sastāva neiekļaušanu Izglītības likumā vai citos nozaru likumos, jo par ugunsdrošības, pārtikas un higiēnas aprites prasību neievērošanu bērnu nometnēs personas pie administratīvās atbildības tiek sauktas nevis par bērnu nometņu organizēšanas un darbības noteikumu pārkāpšanu, bet gan par attiecīgajos speciālajos normatīvajos aktos noteikto prasību neievērošanu. Ņemot vērā, ka Labklājības ministrija vairākkārtīgi izteikusi iebildumus par minētā panta satura nesaglabāšanu un neiekļaušanu Izglītības likumā, tika organizēta likumprojekta saskaņošanas sanāksme un tās rezultātā, apkopojot iesaistīto institūciju izteiktos viedokļus un argumentus, LAPK 201.63 panta sastāvs ir iekļauts likumprojektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa, kuras intereses ietekmē šis likumprojekts, ir personas, pret kurām ir uzsākta administratīvo pārkāpumu lietvedība.Būtībā mērķgrupa aptver izglītības jomā iesaistīto fizisko personu un amatpersonu loku, kuras iespējams saukt pie administratīvās atbildības, proti, izglītības iestādes vadītāji, citu likumā noteiktu institūciju vadītāji un fiziskās personas, kuras veic pedagoģisko darbu.Sabiedrības mērķgrupas skaitlisko apmēru noteikt ir samērā sarežģīti. Pēdējo gadu statistika liecina, ka gada laikā izglītības jomā tiek pieņemti aptuveni 30 lēmumi administratīvo pārkāpumu lietās. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ir paredzēti administratīvo pārkāpumu sastāvi un par tiem paredzētās sankcijas, tomēr tiešā veidā likumprojekts neparedz finansiālu ietekmi, kas būtu saprotama, kā sodu palielināšana vai samazināšana noteiktās administratīvo pārkāpumu kategorijās, jo paredzētās sankcijas tiek saglabātas iepriekšējā līmenī, un likumprojektā ir izslēgtas tikai sankcijas, kas vairāku gadu garumā nav tikušas piemērotas, tostarp to dublējošā rakstura dēļ.Iestāžu procesuālās pilnvaras un lietvedības kārtības pamatposmi netiek būtiski mainīti, līdz ar to paredzams, ka iestāžu ikdienas funkcijas administratīvo pārkāpumu procesā netiks finansiāli ietekmētas.Pamata ietekmi šajā gadījumā rada APPL, un likumprojekts sakārtos un padarīs vieglāk izprotamu tiesisko regulējumu izglītības nozarē. Izglītības iestāžu darbībā likumprojekts izmaiņas nerada. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | X | 0 | 0 | 0 | 0 |
| 6.1. detalizēts ieņēmumu aprēķins | 0 | 0 | 0 | 0 |
| 6.2. detalizēts izdevumu aprēķins | 0 | 0 | 0 | 0 |
| 7. Cita informācija | Likumprojekts ir īstenojams Izglītības un zinātnes ministrijas esošo līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Valsts sekretāru sanāksmē ([28.02.2013](http://tap.mk.gov.lv/mk/vsssanaksmes/saraksts/darbakartiba/?sede=2013-02-28). protokols Nr.[8#18](http://tap.mk.gov.lv/mk/vsssanaksmes/saraksts/protokols/?protokols=2013-02-28#18), VSS-195) izsludinātais APPL, Informatīvais ziņojums „Nozaru administratīvo pārkāpumu kodifikācijas ieviešanas sistēma” (VSS-1895TA-77, izsludināts 24.10.2013. [42#13](http://tap.mk.gov.lv/mk/vsssanaksmes/saraksts/protokols/?protokols=2013-10-24#13)) paredz nozaru kodifikāciju, kas īstenojama veicot grozījumus nozaru speciālajos likumos, proti, nozaru speciālajos likumos (likumu pamatteksta beigās) ir ietverama nodaļa, kurā iekļaujami visi šajā nozarē saglabājamie administratīvie pārkāpumi un norādāma kompetentā iestāde, kurai piekritīga soda piemērošana.Šobrīd atbalstītā APPL [likumprojekta](http://tap.mk.gov.lv/doc/2015_01/TMLik_140414_APPL.3589.docx) 317.pantā „Kompetentās iestādes likumā noteikto sodu piemērošanai” ir norādītas publisko personu iestādes un amatpersonas, kuras veiks likumā noteikto sodu piemērošanu, taču tas neparedz Izglītības kvalitātes valsts dienestu kā kompetento iestādi.APPL [anotācijas](http://tap.mk.gov.lv/doc/2015_01/TMAnot_140414_APPL.3589.docx) I.sadaļas „Tiesību akta projekta izstrādes nepieciešamība” 4.punktā „Tiesiskā regulējuma mērķis un būtība”” sniegts skaidrojums (sk. „Prasības amatpersonu statusam un kvalifikācijai”), ka „*Likumprojektā ir ietvertas vairākas prasības, kurām ir jāatbilst amatpersonām, kuras veic administratīvā pārkāpuma procesu. Pirmkārt, amatpersonām ir jāpilda amata pienākumi kādā no iestādēm, kas ir uzskaitītas likumprojektā. Gadījumā, ja iestāde nav minēta likumā, uzskatāms, ka šīs iestādes amatpersonas nav pilnvarotas veikt administratīvā pārkāpuma procesu.*”Līdz ar to šobrīd APPL nav noteikta iestāde, kas būtu kompetenta sodu piemērošanai izglītības jomā, minētais nozīmē, ka nepieciešams precizēt APPL 317.pantu, iekļaujot tajā arī Izglītības kvalitātes valsts dienestu. |
| 2. | Atbildīgā institūcija | Izglītības un zinātnes ministrija, Izglītības kvalitātes valsts dienests |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Administratīvo pārkāpumu vispārīgie noteikumi un procesuālais regulējums ir cieši saistīts ar administratīvo sodu piemērošanu, un tādejādi ar sodīšanas funkciju, kurā publiskajai pārvaldei ir ekskluzīva kompetence. Sabiedrības intereses kopumā šis likumprojekts neskar, jo juridiskajai atbildībai ir personiska daba. Bez tam nepastāv tādas nevalstiskās organizācijas, kuras pārstāvētu pie administratīvās atbildības saucamo personu intereses un kuru viedokli uzklausīt būtu nepieciešams. Ievērojot to, ka likumprojekts nemaina esošo regulējumu pēc būtības un tā rezultātā tiek precizēts pie atbildības saucamo personu loks, ir uzskatāms, ka likumprojekta mērķis ir radīt sabiedrībai labvēlīgāku regulējumu. |
| 2. | Sabiedrības līdzdalība projekta izstrādē | Netiek plānota |
| 3. | Sabiedrības līdzdalības rezultāti | Projektā nav paredzēti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības kvalitātes valsts dienests kā atbildīgā institūcija administratīvo sodu piemērošanā izglītības jomā.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iestādēm esošais funkciju un uzdevumu apjoms netiek mainīts.Jaunu institūciju izveide, esošu institūciju likvidācija vai reorganizācija nav paredzēta. Likumprojekts ir īstenojams Izglītības un zinātnes ministrijas esošo līdzekļu ietvaros. |
| 3. | Cita informācija | Nav. |

Izglītības un zinātnes ministrs K.Šadurskis

Vīzē:

Izglītības un zinātnes ministrijas

valsts sekretāre L.Lejiņa

31.05.2017 11:28

2536

I.Juhņēviča 67358078

inita.juhnevica@ikvd.gov.lv

J.Zīvarts 67387865

juris.zivarts@ikvd.gov.lv

M.Platonovs 67507837

maksims.platonovs@ikvd.gov.lv